Document ID: 31980D0764

Title and Content:
ΑΠΟΦΑΣΗ ΤΗΣ ΕΠΙΤΡΟΠΗΣ της 8ης Ιουλίου 1980 περί καταρτίσεως προγράμματος πινάκων και ορισμών που αναφέρονται σε ενδιάμεσες στατιστικές έρευνες στις αμπελουργικές εκτάσεις (80/764/ΕΟΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη περί ιδρύσεως της Ευρωπαϊκής Οικονομικής Κοινότητος, τον κανονισμό (ΕΟΚ) αριθ. 357/79 του Συμβουλίου της 5ης Φεβρουαρίου 1979 περί των στατιστικών ερευνών στις αμπελουργικές εκτάσεις (1), και ιδίως τα άρθρα 5 παράγραφος 5 και 6 παράγραφος 7, (1) ΕΕ αριθ. Ν 54 της 5.3.1979, σ. 124. Εκτιμώντας: ότι, σύμφωνα με το άρθρο 5 παράγραφος 5 του κανονισμού (ΕΟΚ) αριθ. 357/79, τα κράτη μέλη πρέπει να ανακοινώνουν τα αποτελέσματα των ενδιαμέσων ερευνών, σύμφωνα με πρόγραμμα πινάκων που θα καταρτισθεί κατά τη διαδικασία που προβλέπεται στο άρθρο 8 του ιδίου κανονισμού ότι για να εξασφαλισθεί η συγκρισιμότητα στοιχείων που αναγράφονται στους πίνακες αυτούς πρέπει να προβλεφθούν ορισμένοι ορισμοί που αναφέρονται στις ενδιάμεσες έρευνες ότι, σύμφωνα με το άρθρο 6 παράγραφος 7 του κανονισμού (ΕΟΚ) αριθ. 357/79, τα κράτη μέλη πρέπει να διαβιβάζουν στην Επιτροπή τα στοιχεία που αναφέρονται στο άρθρο 6, σύμφωνα με πρόγραμμα πινάκων που θα καταρτισθεί κατά τη διαδικασία που προβλέπεται στο άρθρο 8 του ίδιου κανονισμού ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Μονίμου Επιτροπής Γεωργικής Στατιστικής, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: ρθρο 1 Η μορφή του προγράμματος των πινάκων για τις ενδιάμεσες στατιστικές έρευνες στις αμπελουργικές εκτάσεις και για τα στοιχεία που προβλέπονται στο άρθρο 6 του κανονισμού (ΕΟΚ) αριθ. 357/79 καταρτίζεται σύμφωνα με το παράρτημα Ι. ρθρο 2 Οι ορισμοί που αναφέρονται στις ενδιάμεσες έρευνες καταρτίζονται σύμφωνα με το παράρτημα ΙΙ. ρθρο 3 Η παρούσα απόφαση απευθύνεται στα κράτη μέλη. Έγινε στις Βρυξέλλες, στις 8 Ιουλίου 1980.

Classification Labels:
1218
1219

Label Descriptions:
{"1218": "Στατιστική", "1219": "ΟΙΚΟΝΟΜΙΑ"}

EuroVoc IDs (Original): 2723
937
3605
4256

EuroVoc IDs (Expanded): 2723
937
3605
4256

Dataset Source: meu

Split: train